
				Traduït per Núria Ventosa

				Dissenyat per Derrian Bradder

				Disseny de coberta de John Bigwood

			

		

		
			
				Per a Henry Collins.

				T. C.

				Per a l’April, sense la qual aquest llibre encara no estaria acabat. Gràcies.

				J. B.

				En Sherlock Bones és el millor de-tectiu que el món hagi conegut mai. No defuig mai un trencaclosques i sempre resol tots els casos.

			

		

		
			
				Estàs preparat o preparada per ajudar en Sherlock i la Gatson a resoldre el seu cas més enrevessat fins ara? Al llarg d’aques-ta història, trobaràs trencaclosques per posar a prova les teves habilitats detectivesques. Si no te’n surts, pots consultar totes les respostes al final del llibre, a partir de la pàgina 169. També pots optar, simplement, per gaudir de la lectura i retornar més endavant als trencaclosques si ho prefereixes. Bona sort!

			

		

		
			
				La doctora Jane Gatson és la sòcia d’en Sherlock Bones en la lluita con-tra el crim. Sempre està a punt per passar a l’acció quan s’enfronta a un criminal esmunyedís.

			

		

		
			
				Benvinguda

			

		

		
			
				Sherlock Bones

			

		

		
			
				Doctora Jane Gatson

			

		

		
			
				En Sherlock Bones i la doctora Jane Gatson són mundialment famosos per resoldre crims. La Gatson s’encarrega d’immortalitzar cada cas sobre paper, de manera que puguis llegir-ho tot sobre les seves aventures.

				La boira era tan espessa que amb prou feines podia veu-re’m les potes. Vaig continuar avançant amb penes i tre-balls, desesperada per arribar a casa. A la llunyania, un llop udolava.

				No tenia ni idea de quanta estona feia que caminava. Deu minuts? Mitja hora? Havia perdut completament la noció del temps enmig d’aquell temps espantós.

				Alguna cosa va emergir davant meu. Una figura esvelta, coberta amb una mena de vel blanc.

				La cua se’m va eriçar. Era una criatura viva? O m’havia topat cara a cara amb un fantasma?

				—Qui és? —vaig preguntar amb veu tremolosa—. Què vol?

				—Soc jo —va dir la figura.

				Va enretirar la tela de la cara i vaig veure que era el Sr. Thompson, la marta que vivia a la casa del costat.

				—Estava estenent aquest llençol quan l’he sentit arribar, doctora Gatson —va dir—. Però se m’ha embolicat una mica, per desgràcia.

				El llop va tornar a udolar.

				—Tant de bo la Sra. Fraser, del 227a, fes una mica menys de xivarri —va dir el Sr. Thompson—. No para d’udolar així des que s’ha apuntat a la coral.

			

		

		
			
				Capítol u

			

		

		
			
				7

				El Sr. Thompson va penjar el llençol a l’estenedor amb unes pinces i va furgar-se la butxaca. En va treure una carta adre-çada a «Sherlock Bones, el millor detectiu del món, 221b de Barker Street, Londres», amb la paraula «URGENT» gargo-tejada a la part de dalt.

				—M’han demanat que li donés això —va dir—. Han vingut dos gossos quan el seu amic Sherlock no hi era. Suposo que deu ser un altre d’aquells crims que tant li agrada resoldre.

				Vaig entrar i vaig trobar en Bones a l’estudi, assegut exacta-ment a la mateixa cadira i examinant exactament el mateix batibull de tubs d’assaig i vasos de precipitats que quan havia marxat feia vuit hores.

			

		

		
			
				Quants d'aquests objectes pots comptar a l’escriptori d’en Bones?

			

		

		
			
				Tub d’assaig

			

		

		
			
				Vas de precipitats

			

		

		
			
				Matràs

			

		

		
			
				Pipeta

				—Ha anat a algun lloc? —vaig preguntar—. Ha vingut algú preguntant per vostè i ha deixat una carta al Sr. Thompson.

				—Era aquí —va dir en Bones—. Però devia estar tan distret amb els meus experiments que no he sentit el timbre. Guaiti això!

				En Bones va alçar un vas de precipitats ple d’un líquid mar-ronós espès.

				—Si no vaig errat, podria estar a punt de crear una subs-tància que farà que els ossos per rosegar siguin un cinquan-ta per cent més masticables —va dir—. Canviarà la vida dels gossos d’arreu del món.

				—Doncs això és el que s’ha perdut —vaig dir, mentre li allargava la carta.

				En Bones la va ensumar, la va obrir i la va llegir en veu alta. 

				Benvolgut Sherlock Bones,

				Necessitem desesperadament la seva ajuda. Tornarem a les vuit del vespre.

				Firmat,

				Gabriella i Archie

			

		

		
			
				Hotel Barkley

				LONDRES

				En Bones va assenyalar el rellotge de paret que tenia dar-rere. Faltaven dos minuts perquè fossin les vuit en punt.

				—Just a temps —va dir—. Esperem que sigui un cas senzill i que pugui tornar a la meva fórmula per als ossos de rosegar de seguida.

				Va treure’s els guants de goma i es va posar còmode a la butaca a la vora de la llar de foc.

				Va sonar el timbre i vaig afanyar-me a obrir. Al llindar hi havia una gossa llebrera afganesa alta de pèl llarg i ros i un terrier menut amb ulleres rodones i armilla. Els vaig fer pas-sar fins a l’estudi.

				—Gabriella i Archie? —va preguntar en Bones.

				—Correcte —va dir la Gabriella—. Espero de debò que pu-gui ajudar-nos al meu marit i a mi.

				—Faré tot el possible —va dir en Bones—. Al capdavall, han vingut des de Transsilvània expressament per veure’m.

				—Sí, és cert —va dir la Gabriella—. Vam arribar…

				Va quedar glaçada i mirar fixament en Bones.

				—Però com dimoni ho ha sabut? —va preguntar—. Estava a punt de dir-l’hi.

				En Bones va alçar la nota que ella li havia enviat.

				—Ha escrit la carta en un full amb l’encapçalament de l’Hotel Barkley 

				—va dir—. És el més proper a l’estació de Gat’s Cross, on so-len arribar els viatgers procedents d’Europa. Així doncs, he suposat que venien de lluny. Quan han entrat, m’he fixat que tots dos porten la mena de botes robustes que són ideals per caminar per la muntanya.

				En Bones va assenyalar les ulleres de sol que la Gabriella duia a la butxaca davantera.

				—Amb el clima que tenim aquí, no crec pas que li calguin —va dir—. Per tant, he suposat que devien venir d’una regió muntanyosa on fa poc ha fet un temps assolellat. Els Garpats de Transsilvània quadraven perfectament, si més no segons la previsió meteorològica mundial que he llegit aquest matí a La Veu Terrier. I, a més, quan he ensumat la carta, he detec-tat una lleugera olor de galetes canines de truita i col, que és el sabor més popular en aquell racó de món. No ha estat gaire difícil lligar caps.

				L’Archie va picar de potes.

				—Vaja, vaja —va dir—. Sembla que tot el que di-uen del gran detectiu és cert. Tot i que l’he d’ad-vertir que el nostre cas no s’assembla a cap altre que hagi tingut fins ara.

				En Bones es va reclinar a la butaca i va recolzar la barbeta a les potes.

				—Posi’m a prova —va dir.

				L’Archie va fer una passa endavant i va clavar els seus ullets negres en els d’en Bones. El pèl llarg del voltant dels ulls li tremolava.

				—Ens cal la seva ajuda —va dir—. Perquè hem ensopegat amb un fantasma.

				En Bones va deixar anar un esbufec i va fer que no amb el cap.

				—En aquest cas, puc resoldre el seu cas ara mateix —va dir—. No han vist cap fantasma. Perquè els fantasmes no existeixen. I tampoc els gossos llop, ni els gats vampir, ni els ratolins sirena ni cap altra criatura sobrenatural que se’ls pugui acudir.

				Va posar-se dempeus i va obrir la porta.

				—Gràcies per la visita —va dir—. Que tinguin un bon ves-pre.

				La Gabriella va córrer darrere seu i va entrellaçar les potes.

				—Temíem que diria això —va dir—. Però li suplico que al-menys escolti la nostra història. No sé a qui més recórrer si vostè es nega a ajudar-nos.

				En Bones va tornar a la seva butaca, s’hi va deixar caure i va sospirar.

				—Molt bé —va dir—. Però vull fets, no contes de fades.

				La Gabriella va tornar a situar-se al mig de l’habitació i va mirar en Bones amb els seus ulls taronges resplendents.

				—Fa uns mesos vaig rebre una carta informant-me que el meu oncle Grigore havia mort —va dir—. Va ser tota una sor-presa, si bé és cert que feia molts anys que no el veia. Vaig marxar de Transsilvània quan encara era un cadell i no hi havia tornat mai més.

				—Teníem intenció de fer-ho —va afegir l’Archie—. El que passa és que em marejo molt quan viatjo, sobretot si fa sol. Sempre he tingut molt de pèl, sap? Em ve de la banda de la família de la meva mare.

				En Bones va alçar la pota per fer-lo callar i va tornar a mirar la Gabriella.

				—Però aquella carta no només contenia aquella sorpresa —va continuar ella—. Quan vaig seguir llegint, vaig desco-brir que, com que era l’última parenta viva d’en Grigore, ha-via heretat la seva gossera.

				—Dir-ne «gossera» és quedar-se curt —va dir l’Archie—. Va resultar ser un castell immens envoltat de muntanyes es-carpades. Té dotze habitacions, tres banys, menjador, biblio-teca, saló i un jardí enorme ple de magnífiques escultures fetes amb bardisses retallades. Fa que la nostra antiga casa sembli un bassal de fang.

				L’Archie es va ficar els polzes dins les butxaques de l’ar-milla i va començar a passejar-se per l’habitació tot estufat.

				—Qui hauria dit que jo, Archibald Barkthwaite, fill d’un miner de carbó, acabaria vivint en un lloc així? —va pre-guntar al no-res.

				—Semblava massa bonic per ser veritat —va dir la Gabriella—. I, efectivament, ho era. Vam viatjar fins a Urpsburg i ens vam instal·lar al castell. Una nit ens va despertar un gemec estrany. L’Archie es va quedar a l’ha-bitació perquè estava molt nerviós, però jo vaig sortir a fer un cop d’ull i vaig veure una figura blanca escanyolida al passadís.

				Em va venir al cap l’incident amb el Sr. Thompson de feia una estona.

				—És fàcil confondre algú amb un fantasma —vaig dir—. Fa només uns minuts he vist el nostre veí lluitant amb un llençol i he pensat que n’estava veient un.

			

		

		
			
				16

			

		

	
		
			
				—El que jo vaig veure no era cap llençol —va indicar la Gabriella—. Semblava un gos, però tenia unes conques ne-gres enfonsades allà on hi hauria d’haver els ulls, i una boca fina caiguda amb expressió trista. Però hi havia una cosa encara més aterridora.

				La Gabriella es va posar una pota al pit i va inspirar fondo.

				—Flotava —va dir—. Arran de terra. 

				Vaig mirar a fora, a la nit boirosa. Mai no havia estat tan contenta d’estar arraulida a dins la nostra còmoda gossera i no allà fora, on podia haver-hi fantasmes a l’aguait.

				—Hi ha tota mena de motius que expliquen per què creu haver vist un fantasma —va dir en Bones—. I cap no implica esperits inquiets dels morts. Potser va ser un efecte de la llum. Potser el reflex d’un retrat antic. O potser senzilla-ment va ser un somni que després va recordar com si hagués estat real.

				L’Archie es va acostar a l’escriptori d’en Bones i va do-nar-hi un cop amb la pota.

				—No va ser cap somni! —va clapir—. El nostre major-dom Stevens també ho va veure. Jo mateix l’hauria po-gut veure perfectament si no fos perquè els nervis em van trair.

				—Sisplau, ajudi’ns —va dir la Gabriella—. Seria una llàs-tima abandonar el castell, però de cap manera podem com-partir-lo amb aquella cosa.

				Pots trobar el fantasma que s’amaga al castell?

				I també els tres objectes afegits?

				Un canelobre

			

		

		
			
				El fantasma

			

		

		
			
				Un rellotge de cucut

			

		

		
			
				Un bagul antic

